De nordjyske kommuner har sparet millioner af kroner på, at vinteren indtil nu har været usædvanlig mild

- Som det ser ud nu, så tror vi på, at vi kan spare 25-30 procent - det svarer til godt seks millioner kroner, siger Jørgen Timm, der er vinteransvarlig i Vejdirektoratet, til P4 Nordjylland. Også i Frederikshavn luner den milde vinter i pengekassen. Der vurderer kommunen at have sparet omkring fire millioner kroner i forhold til en normal vinter. De nordjyske vejchefer advarer dog mod, at tallene hurtigt kan ændre sig, hvis vi kommer i en situation som i uge otte sidste år. - Hvis der kommer snestorm, og enheder skal ud at køre, så koster det cirka to millioner i døgnet, og så er besparelsen hurtigt væk, siger Jørgen Timm.